Color Line aflyser ture mellem Danmark og Norge.

TV2/Vejrcenter melder om udsigt til storm fra natten til søndag. Og udsigten til barsk vejr rammer nu færgetrafikken mellem Danmark og Norge. Selskabet Color Line skriver på sin hjemmeside, at færgeafgangene mellem Hirtshals og Larvik er aflyst lørdag aften og søndag morgen. Skal man ud at sejle, kan man holde sig orienteret om eventuelle ændringer i færgernes afgangstider på Color Lines hjemmeside.